Statul Tamil Nadu, din sudul Indiei, folosește un sistem de supraveghere bazat pe inteligență artificială pentru a preveni moartea elefanților pe șinele de cale ferată, potrivit BBC.
În ultimul deceniu, 36 de elefanți au murit după ce au fost loviți de tren, iar specialiștii spun că trendul este în creștere.
Cele mai multe accidente au loc în zonele în care calea ferată se învecinează cu rutele elefanților.
Sistemul AI are camere montate în pădure. Camerele au senzori de mișcare și oferă imagini termice.
Când elefanții sunt detectați în apropiere de calea ferată, alertele sunt trimise oficialilor forestieri și celor de la căile ferate, care se coordonează pentru a încetini trenurile și a ghida elefanții.
Sistemul funcționează din februarie și a costat 72,4 milioane de rupii (867.758 dolari).
De atunci, sistemul AI a detectat aproape 400 de elefanți care s-au apropiat de șinele de cale ferată.
(sursa: Mediafax)